钦定古今图书集成/明伦汇编/宫闱典/第023卷 > 《侍上奉圣母观玉泉山赋》明·夏言
## 钦定古今图书集成/明伦汇编/宫闱典/第023卷 > 《侍上奉圣母观玉泉山赋》明·夏言

“岁丙申之季春兮，上有事于园陵。严万乘以夙驾兮，
奉圣母而同行。遍七圣以展谒兮，越四宿而礼成。指
归途以回銮兮，度沙河而西征。览金山之坡陀兮，有
玉泉之清泠。惟斯泉之可玩兮，溜石罅而潜涌。汇一
泓之湛洁兮，俨玉渊而金井。鉴眉发其不爽兮，纷镜
光之炯炯。既寥戾以圆渟兮，复濙洞而深冷。俯引卮”
而可酌兮，羌不劳乎素绠。惟皇情之志养兮，奉慈幄
而来观。盛东朝之法驾兮，罗羽绮其桓桓。箫鼓鸣而
谷震兮，步障宛而龙蟠。陟方亭于山椒兮，埽素石而
临澜。动天颜之有喜兮，映鹤发而增欢。仰圣人之大
孝兮，叙天伦之乐事。睹洪源之濬发兮，体上善而流
惠。何小臣之多幸兮，侍宸旒而扈跸。感君恩之罔极

“长乐宫人扫落花，君王正位五云车。万方臣妾同瞻
望，疑在层城阿母家。”